**ΓΑΛΑΖΙΟ**

**~1~**

Ξύπνησα και αυτό το πρωί ακούγοντας τις φωνές της μαμάς μου από το σαλόνι

-Hannah, ξύπνα, είναι 6 πρέπει να σηκωθείς επιτέλους και να κάνεις τις υποχρεώσεις σου

Αχ, μα πόσο μισούσα αυτό το όνομα. Θα προτιμούσα 1000 φορές να είχα γεννηθεί σε σώμα αντρικό παρά γυναικείο, εμείς οι γυναίκες, αυτήν την εποχή, αντιμετωπιζόμαστε περισσότερο σαν αντικείμενα, παρά σαν άνθρωποι.

-HannahBang, είπα ξύπνα! Τα αδέλφια σου, ο Christopher και ο Lukas, έχουν ξεκινήσει ήδη να δουλεύουν.

-Καλά, εντάξει μαμά, μην φωνάζεις έρχομαι. Αλλά γιατί να πάω στην δουλειά; Η δουλειά δεν μου προσφέρει τίποτα. Εγώ θέλω να ασχοληθώ με το μπαλέτο και όχι με τον φούρνο. Κάλλιο να μείνω σπίτι και να εξασκηθώ στον χορό, παρά να πάω στον φούρνο και να δουλέψω.

-Κοριτσάκι μου γλυκό, ακούς λίγο τι λες; Πρέπει και εσύ να δουλέψεις και να προσφέρεις βοήθεια στην οικογένειά σου. Όσο για τον χορό, ξέρεις πως υποστήριξη από εμάς δεν μπορείς να έχεις δυστυχώς. Είμαστε φτωχοί Hannah. Άσε που δεν ξέρεις αν θα πετύχεις σαν μπαλαρίνα. Για αυτό πιάσε την δουλειά και άσε τα πολλά λόγια. Κατάλαβες;

Αυτές οι λέξεις που άκουγα καθημερινά πάντα με πλήγωναν. Δεν με υποστήριζαν ούτε οι ίδιοι μου οι γονείς. Αλλά τι πάρα πάνω να περιμένω; 1920 είναι, που να την βρω την υποστήριξη. Τουλάχιστον, ο μεγαλύτερος μου αδελφός, ο Christopher, που εγώ τον φώναζα Chan και ο μικρότερος μου αδελφός, ο Lukas, με καταλάβαιναν. Έτσι ήταν όλα μου τα πρωινά, ξυπνούσα και η μάνα μου με κατέκρινε ενώ ο πατέρας μου αν δεν τον άκουγα με χτυπούσε.

 Μετά από λίγα λεπτά η μάνα μου μπήκε στο δωμάτιό μου κρατώντας κάποια φορέματα.

-Hannah, να κάποια φορέματα που φορούσα και εγώ στην ηλικία σου. Θα ήθελα να φορέσεις και εσύ ένα από αυτά. Πιστεύω πως θα σου πάνε, θα ήθελα να δω την μόνη μου κόρη να φοράει ότι φορούσα και εγώ πριν από χρόνια.

Είπε καθώς με κοίταζε με ένα χαμόγελο στα χείλη της. Φαινόταν ενθουσιασμένη. Έτσι φόρεσα το γαλάζιο φόρεμα που μου έδωσε. Έπειτα έδεσα τα σγουρά μαλλιά μου με μία κόκκινη κορδέλα και κοιτάχτηκα στον καθρέφτη. Μακάρι να μπορούσα να φορέσω και εγώ παντελόνι. Μετά από αρκετές σκέψεις αποχαιρέτησα την μητέρα μου και έφυγα για το μαγαζί της οικογένειας μου.

**~2~**

 Η οικογένειά μου είχε ένα φούρνο εδώ και χρόνια. Εγώ,που ήξερα να μαγειρεύω, έφτιαχνα τα ψωμιά κλπ. Ο Christopher, δούλευε σαν πωλητής, μιας που ήταν πιο εξωστρεφής. Από την άλλη ο Lukas δεν έκανε σχεδόν τίποτα γιατί ήταν ακόμη μικρός και δεν θέλαμε να τον κουράσουμε. Εάν χρειαζόμασταν κάπου την βοήθειά του μας βοηθούσε. Την υπόλοιπη ώρα διάβαζε την μουσική που του είχε διδάξει ο Christopher. O Lukas και oChristopher αγαπούσαν την κλασική μουσική. Οι γονείς μου, με τα λίγα χρήματα που παρείχαν, έγραψαν τον Christopher στο πιάνο. Τον Chan τον υποστήριξαν σε αυτό που ήθελε να κάνει. Εμένα γιατί όχι; Ο Chan αγαπάει τα παιδιά, πάντα ήθελε να διδάξει πιάνο σε άλλα παιδιά πέρα του αδελφού μας. Αν βρει την ευκαιρία κάποτε θα το κάνει.

 Ο Lukas ήταν πιο εσωστρεφής, όταν τον βλέπεις για πρώτη φορά, μπορεί να νομίζεις πως είναι ψυχρός, αλλά στην πραγματικότητα είναι πολύ γλυκούλης. Του αρέσει και αυτού πολύ η μουσική. Μπορώ να πω πως ο Chan του έχει μεταδώσει το πάθος του με τη μουσική. Αυτός όταν μεγαλώσει θα ήθελε να ασχοληθεί με τη σύνθεση τραγουδιών. Πράγματι, έχει πολύ ταλέντο σε αυτό. Τα τραγούδια που γράφει, έχουν μία ιδιαίτερη και χαρούμενη μελωδία.

**~3~**

 Εγώ από μικρή ήμουν κολλημένη με το μπαλέτο. Το πάθος μου για το μπαλέτο ξεκίνησε όταν ήμουν 5. Θυμάμαι την ημέρα που οι γονείς μου μού με έφεραν στο θέατρο για να παρακολουθήσω μία παράσταση. Την στιγμή που αντίκρισα αυτήν την γυναίκα, μέσα σε ένα ροζ κοντό φόρεμα, να χορεύει με αυτές τις όμορφες άσπρες πουέντ στα πόδια της, τα μάτια μου άστραψαν. Ήθελα να γίνω σαν και αυτή. Φαινόταν χαρούμενη, ήρεμη, έκανε αυτό που ήθελε χωρίς να δέχεται πίεση, πόσο θα ήθελα να μοιάσω σε αυτή. Μπορεί η οικογένειά μου να μην μπορούσε να με στηρίξει σε αυτό αλλά μπορούσαν τα αδέλφια μου και η κολλητή μου.

 Η κολλητή μου ήξερε την θέλησή μου για να μάθω μπαλέτο. Την λένε Liz. Η Liz προέρχεται από πλούσια οικογένεια. Μετακόμισε από τη Γαλλία στο Λονδίνο όταν ήταν δέκα. Την γνώρισα στο σχολείο. Η Liz πήγαινε μπαλέτο από πολύ μικρή ηλικία, όταν το άκουσα αυτό ήρθα αμέσως πιο κοντά της. Της είπα πως θέλω να γίνω μπαλαρίνα αλλά οι γονείς μου δεν με στηρίζουν σε αυτό. Έτσι η ίδια προσφέρθηκε να μου κάνει κρυφά μαθήματα μπαλέτου. Μου χάρισε και ένα ζευγάρι από τις πουέντ τις, όταν τις άγγιξα ένιωσα λες και μου είχαν κάνει το πιο ακριβό δώρο. Ήμουν πολύ χαρούμενη. Στην αρχή όταν τις φόρεσα για πρώτη φορά ήταν πολύ περίεργο. Ένιωσα ένα πόνο στα πόδια μου αλλά με τον καιρό το συνήθισα. Τα πρώτα μου μαθήματα μπαλέτου ήταν και αυτά περίεργα, μετά από κάθε μάθημα πονούσαν απίστευτα τα πόδια μου. Βέβαια, το πάθος μου ήταν τόσο δυνατό που δεν τα παράτησα. Πάλι καλά που δεν τα παράτησα. Όταν χορεύω, νιώθω μία ανακούφιση μέσα μου. Όλες οι αρνητικές σκέψεις που έχω, αποχαιρετούν τον εγκέφαλό μου. Τα πάντα διαγράφονται από το μυαλό μου.

**~4~**

Όλες αυτές οι σκέψεις μου σταμάτησαν καθώς μπήκα μέσα στο μαγαζί. Εκεί συνάντησα τον Lukas που διάβαζε φυσικά.

-«Καλημέρα Lukas».

Του είπα με ένα πλατύ χαμόγελο σχηματισμένο στα χείλη μου καθώς του χάιδεψα απαλά τα μαλλιά.

-«Α, γεια σου Hannah», είπε απορροφημένος στις σκέψεις του. Φαινόταν αφοσιωμένος στις σκέψεις του οπότε είπα να μην τον ενοχλήσω παραπάνω. Έπειτα πήγα κοντά στην κουζίνα ώστε να ετοιμάσω αυτά που έπρεπε. Εκεί συνάντησα τον Christopher.

-«Καλημέρα Chan»! του είπα καθώς τον αγκάλιασα.

-Καλημέρα!

Μου απάντησε και αυτός με ένα μεγάλο χαμόγελο, τόσο όσο να φανούν τα λακκάκια στα μάγουλά του.

-Φαίνεσαι κουρασμένη.

-Είμαι κάπως, χθες έκανα αρκετή ώρα πρόβα έναν χορό στο σπίτι της Liz. Αλλά τα κατάφερα.

-Χαίρομαι που καταφέρνεις ό,τι βάζεις στόχο. Έχεις βελτιωθεί πολύ. Είμαι περήφανος. Εγώ με τον Lukas σου ετοιμάζουμε κάτι για τα Χριστούγεννα. Θα σου αρέσει.

-Τέλεια, ανυπομονώ.

Είπα καθώς πήγαινα προς την κουζίνα. Κάθε λεπτό που περνούσε ήθελα όλο και παραπάνω να βάλω τις πουέντ μου και να χορέψω. Βέβαια έκανα υπομονή λίγες ώρες μέχρι να τελειώσω να δουλεύω. Σκεφτόμουν τι θα ήθελα να κάνω στο μέλλον. Η φίλη μου μου λέει πως αν συνεχίσω την σκληρή δουλειά, σε λίγα χρόνια θα μπορέσω να γίνω μπαλαρίνα. Μόνο που αυτό χρειάζεται οικονομική υποστήριξη. Κάτι που δεν έχω. Ανυπομονώ να έρθουν τα Χριστούγεννα, τότε θα είμαστε όλοι πιο αγαπημένοι και το κλίμα θα είναι πιο ευχάριστο. Θέλω να δω και το δώρο που μου ετοιμάζουν τα αδέλφια μου. Τι μπορεί να είναι;

**~5~**

 Με όλες αυτές τις σκέψεις δεν κατάλαβα πότε τελείωσε η δουλειά. Μπήκα εξουθενωμένη και προβληματισμένη στο σπίτι, κάτι που ο Christopher παρατήρησε αμέσως.

-Hannah, τι έχεις; Τις τελευταίες μέρες φαίνεσαι προβληματισμένη.

-Φυσικά και είμαι προβληματισμένη Chan. Με τέτοια υποστήριξη που έχω τώρα, δεν βλέπω να έχω μέλλον. Θέλω να γίνω μπαλαρίνα αλλά αυτό είναι αδύνατο. Δεν έχουμε λεφτά και οι γονείς μας δεν πιστεύουν σε εμένα.

-Μην το λες αυτό, εγώ είμαι πάντα εδώ για εσένα, για να σε στηρίξω. Πιστεύω σε εσένα. Είσαι πολύ πεισματάρα και κυνηγάς όλα σου τα όνειρα. Άσε που έχεις βελτιωθεί πάρα πολύ. Εγώ μπορώ να σε δω ήδη πάνω σε μία σκηνή να χορεύεις. Απλά μην τα παρατήσεις, να συνεχίσεις Να προσπαθείς για εμένα και τον Lukas. Είναι άδικο το ταλέντο σου να πάει χαμένο.

Τα είπε όλα αυτά χαμογελώντας. Αλλά μπορούσα να διακρίνω έναν πόνο στο χαμόγελό του. Ήταν πραγματικά ο καλύτερος αδελφός. Είναι υποστηρικτικός και με βοηθά. Μακάρι να ήταν και αυτός λίγο χαρούμενος.

-Εσένα τι σε προβληματίζει Chan;

-Ε; Τίποτα.

Αυτή τη φορά προσπάθησε να κάνει το χαμόγελο του να φαίνεται πιο αληθινό, μεγαλώνοντάς το και αποκαλύπτοντας τα λακκάκια του. Ήξερα πως έλεγε ψέματα αλλά δεν ήθελα να τον πιέσω παραπάνω. Οπότε του έδωσα με θερμή αγκαλιά για να τον παρηγορήσω. Ξαφνικά νιώσαμε και τον Lukas να μπαίνει στην αγκαλιά μας και τον δεχτήκαμε. *Δεν μπορώ να περιγράψω πόσο αγαπώ τα αδέλφια μου.*

**~6~**

Σήμερα ξύπνησα κεφάτη αφού ήταν Κυριακή και δεν δούλευα. Οπότε μπορούσα να περάσω τη μέρα μου όπως εγώ ήθελα. Αυτό σήμαινε ένα πράγμα. Θα πήγαινα επιτέλους ξανά στο σπίτι της Liz για να κάνω μάθημα χορού. Έτσι έβαλα τη φούστα μου και το κορμάκι μου και κατέβηκα στην κουζίνα ώστε να φάω και να πάω στο σπίτι της φίλης μου. Στην κουζίνα συνάντησα τη μαμά μου και τον Lukas πήγα από πάνω του να δω τι γράφει και του χάιδεψα τα μαλλιά. Αυτός αμέσως έκρυψε ό,τι έγραφε και μου φάνηκε αρκετά περίεργο. Βέβαια δεν ασχολήθηκα παραπάνω, άλλωστε είχα πιο σημαντικά πράγματα να κάνω. Κάθισα στο τραπέζι και έφαγα. Όταν τελείωσα το πρωινό μου αγκάλιασα τη μαμά μου και την αποχαιρέτησα.

-Hannah, σήμερα θα κοιμηθείς στο σπίτι της Liz;

-Ναι μητέρα. Της απάντησα, συνήθως τις Κυριακές κάθομαι στο σπίτι της κολλητής μου και συζητάμε. Όταν τελειώνουμε τι έχουμε να πούμε, πλέον είναι αργά και το βράδυ είναι πιο επικίνδυνα για να βγεις μόνος σου έξω, οπότε κοιμάμαι στο σπίτι της.

-Εντάξει, να προσέχεις αγάπη μου.

-Θα προσέχω μαμά, της απάντησα με ένα χαμόγελο και έφυγα.

 Μετά από λίγο έφτασα στο σπίτι της Liz. Αγκαλιαστήκαμε και μετά από λίγο ξεκινήσαμε το μάθημα. Ένιωθα τόσο ωραία την ώρα του μαθήματος, που όταν τελείωσε στενοχωρήθηκα. Θα ήθελα να αρχίσω να χορεύω και να μην σταματήσω ποτέ. Τότε η Liz μου ανακοίνωσε κάτι.

-Hannah, σήμερα σκοπεύω να πάω σε ένα speakeasy. Θα ήθελες να έρθεις μαζί μου;

-Δεν ξέρω αν με αφήνουν….Αν μπλέξω;

-Έλα τώρα, όλα καλά θα πάνε. Άκουσα πως θα έχει και πολύ χορό.

-Αχ, πραγματικά ξέρεις πως να με πείθεις. Αφού θα έχει χορό θα έρθω τότε.

Έτσι ετοιμαστήκαμε και οι δύο για το πάρτι. Εγώ φόρεσα ένα γαλάζιο, κολλητό, μακρύ φόρεμα. Ήταν η πρώτη φορά που με βλέπω ντυμένη τόσο επίσημα. Είχα κάτσει μπροστά από τον καθρέφτη και θαύμαζα τον εαυτό μου για πολλά λεπτά.

 -Εντάξει ναρκισσίστρια! Είσαι έτοιμη να φύγουμε; Είπε η Liz γελώντας.

-Πανέτοιμη! Απάντησα γελώντας.

**~7~**

 Όταν φτάσαμε στο speakeasy τα πάντα ήταν πολύ διαφορετικά από ό,τι είχα συνηθίσει. Υπήρχε πολύ κόσμος τριγύρω και υπήρχε μία ένταση. Ήπιαμε ένα ποτό με την Liz και μετά με τράβηξε προς το μέρος όπου χόρευαν.

-Ήρθε η στιγμή σου να μου δείξεις τι έχεις μάθει τόσα χρόνια. Είπε χαμογελώντας.

Της χαμογέλασα και εγώ και αρχίσαμε να χορεύουμε. Είχα παρασυρθεί από τη μουσική. Όλα ήταν τόσο υπέροχα. Δεν κατάλαβα για πότε πέρασε η ώρα. Μετά από λίγη ώρα σταματήσαμε και οι δύο να χορεύουμε εξουθενωμένες και φύγαμε από το πάρτι. Καθώς περπατάγαμε προς το σπίτι της Liz μου είπε:

-Είσαι πολύ ταλαντούχα έχεις μέλλον, πίστεψε στον εαυτό σου. Μην ανησυχείς για τίποτα. Όλα θα γίνουν. Θα είμαι εδώ για ό,τι χρειαστείς. Σε στηρίζω τόσα χρόνια. Δε θα σταματήσω τώρα.

-Ευχαριστώ για τα πάντα Liz. Σε αγαπώ πιο πολύ από ό,τι νομίζεις. Με υποστηρίζεις περισσότερο από ότι με υποστηρίζουν οι ίδιοι μου οι γονείς.

 Της είπα καθώς την αγκάλιασα σφιχτά.

**~8~**

*\*ένας μήνας αργότερα.\**

 Σήμερα ξύπνησα χαρούμενη. Ήταν επιτέλους Χριστούγεννα. Αφού ξύπνησα και ετοιμάστηκα, βοήθησα τη μαμά μου με τις ετοιμασίες για το οικογενειακό τραπέζι. Αφού νύχτωσε, μαζευτήκαμε όλοι στο τραπέζι και φάγαμε. Αφού τελειώσαμε το δείπνο μας, τραγουδήσαμε κάποια Χριστουγεννιάτικα τραγούδια και το κλίμα ήταν πολύ ευχάριστο. Έπειτα από λίγη ώρα ο Chan πήρε τον λόγο.

-Hannah, ήρθε η ώρα να σου αποκαλύψουμε την έκπληξη που εγώ και ο Lukas σου ετοιμάζαμε.

Είπε και κάθισαν και οι δύο στο πιάνο.

-Συνθέσαμε ένα τραγούδι για εσένα. Θα θέλαμε να το χορέψεις. Είπε ο Lukas.

Τους ευχαρίστησα και άρχισαν να παίζουν το τραγούδι τους. Εγώ χόρευα στον ρυθμό όσο έπαιζαν. Όταν το τραγούδι τελείωσε, όλοι χειροκρότησαν τα παιδιά και εμένα. Μετά η μαμά και ο μπαμπάς πήραν τον λόγο.

-Αγάπη μου, ξέρουμε πόσο σε ενδιαφέρει το μπαλέτο και πόσο θες να ασχοληθείς με αυτό. Για αυτό μαζεύαμε όλοι χρήματα τα τελευταία χρόνια ώστε να μπορέσουμε κάποτε να σε στείλουμε σε μία σχολή. Τώρα έχουμε αρκετά χρήματα για να σε στείλουμε στην σχολή, οπότε στείλαμε την αίτηση και σε δέχτηκαν. Θα πας;

Όταν τα άκουσα όλα αυτά, δεν μπορούσα να πιστέψω στα αυτιά μου. Νόμιζα πως ήταν όνειρο. Τότε άρχισαν δάκρυα χαράς να κυλούν από τα μάτια μου στα μάγουλα μου και αγκάλιασα τους γονείς μου.

-Ευχαριστώ για τα πάντα. Φυσικά και θα πάω. Χίλια ευχαριστώ. Σας αγαπάω πάρα πολύ παιδιά.

Μετά ήρθαν και τα αδέλφια μου στην αγκαλιά μας και *ήταν η καλύτερη οικογενειακή στιγμή που είχα ζήσει.*

**~9~**

 -Έτσι έφτασα μέχρι εδώ. Στην αρχή ήμουν πολύ αδύναμη και δεν είχα ελπίδα, όμως δεν τα παράτησα. Για αυτό τώρα ακολουθώ το όνειρο μου.

Είπα στους μαθητές μου.

-Ευχαριστούμε κυρία Hannah που μοιραστήκατε την ιστορία σας μαζί μας.

Είπαν όλα τα παιδιά χαμογελώντας.

-Παρακαλώ.

Είπα και τους ανταπέδωσα το χαμόγελο.

-Έτσι και εσείς αν δεν τα παρατήσετε και πιστέψετε στον εαυτό σας θα ακολουθήσετε το όνειρό σας. *Πάντα υπάρχει μία ελπίδα που απαγορεύεται να αγνοήσετε.*

Κωνσταντίνα Μπελεσάκου